
CONVOCATÒRIA PÚBLICA D’AJUTS ECONÒMICS DESTINATS A PERSONES PERCEPTORES DE RENDES BAIXES I A FAMÍLIES QUE PERCEBIN PRESTACIONS NO CONTRIBUTIVES AMB FILLS A CÀRREC

Per la present convocatòria s’inicia el procediment per a la concessió, mitjançant procediment de concurrència no competitiva, dels ajuts destinats a persones perceptores de prestacions baixes i a famílies que percebin prestacions no contributives amb fills a càrrec, destinades a fer efectives despeses bàsiques de la llar.

1. Aprovació de les bases
Les bases d’aquestes subvencions varen aprovar-se per acord de Ple de 29 de maig de 2006 i publicades al Butlletí Oficial de la Província de Tarragona número 138 i modificades les bases pel Ple de l’Ajuntament en sessió del dia 27 de febrer de 2017 publicades al Butlletí Oficial de la Província de Tarragona número 85 el dia 4 de maig de 2017.

2. Detall del crèdit pressupostari
El crèdit pressupostari assignat a la present convocatòria en tramitació anticipada,  anirà a càrrec de l’aplicació pressupostària corresponent de l’exercici 2026 per un import de 45.000,00 € com a màxim, condicionant la concessió de les subvencions a l’existència de crèdit adequat i suficient en el moment de la resolució de la concessió.

3. El procediment de Concessió
La modalitat de l’atorgament de les subvencions serà el de concurrència no competitiva, segons ordre de presentació de sol·licituds fins esgotar partida pressupostària.

4. Requisits per obtenir la condició de beneficiari

4.1. Requisits comuns (aplica a perceptors de rendes baixes i famílies amb fills a càrrec amb una prestació no contributiva):
a) Estar empadronat al municipi d’Amposta en el moment d’obrir-se el termini de presentació de sol·licituds, amb una antiguitat mínima de tres anys.
b) No percebre cap ingrés en concepte de rendiment del treball, ni de l’exercici o desenvolupament d’activitats econòmiques.
c) Ser titular o cotitular en el moment d’obrir-se el termini de presentació de sol·licituds, d’algun dels següents drets sobre un habitatge:
	1.- Dret de propietat.
	2.- Dret real d’usdefruit o d’ús d’habitació.
3.- D’un dret d’arrendament, com arrendatari del mateix, sempre que no s’hagi produït un sotsarrendament total o parcial. 

En tot cas, l’habitatge sobre el que recaiguin els drets indicats hauran de reunir els següents requisits:
. Que sigui el domicili habitual del o de tots els sol·licitants i que consti, com a lloc d’empadronament, al padró municipal d’habitants a la data d’obertura del termini de presentació de les sol·licituds. 
. Que l’esmentat immoble estigui donat d’alta a la data d’obertura del termini de presentació de la sol·licitud, al cens de les unitats fiscals de l’Impost sobre Béns Immobles i de la Taxa de Recollida d’Escombraries, sent-li d’aplicació tant en l’impost com en la taxa, la naturalesa d’habitatge. El fet de no estar, a les bases de dades esmentades, les unitats fiscals a nom del sol·licitant o amb la condició d’habitatge unifamiliar no impedirà la seva tramitació sempre que aquest insti i obtingui la o les modificacions adients tant de titularitat com de tipus d’ús.

d) Només es tindrà dret a l’ajut en els casos de cotitularitats dels drets indicats, quan aquests pertanyin a dues persones sempre que hagin contret matrimoni, formin part d’una parella de fet o hi convisquin. A ambdós membres els hi seran d’aplicació i per tant, exigible, l’establert a les lletres a), b) i c), i hauran d’estar empadronats i ser el seu domicili habitual.
e) Els sol·licitants han d’estar al corrent en les obligacions de pagament amb la Hisenda Municipal, l’Agència Tributària i la Seguretat Social. Es considerarà estar al corrent, els casos de pagaments a terminis, sempre que, aquests hagin estat atesos en la data del seu venciment.
f) Presentar la sol·licitud dintre del termini establert.
g) Atenent el que disposa l’art. 30.2 LGS serà d’obligat compliment un compte justificatiu que acrediti les despeses bàsiques de la llar que el sol·licitant ha sufragat en anterioritat a rebre la subvenció d’acord amb allò establert a l’Ordenança General de Subvencions.

4.2. Requisits específics a complir pels perceptors de rendes baixes:
Estar en alguna de les següents condicions:
a) Percebre una pensió per jubilació, per invalidesa, per viduïtat o per orfandat sempre que el seu import durant l’exercici anterior al de la sol·licitud, hagi estat dintre dels marges previstos a l’apartat “Condicions econòmiques” del quadre establert al punt “Import dels ajuts” (punt 5).
b) Percebre una pensió o prestació no contributiva, inclòs el PIRMI, la qual lògicament no podrà depassar el límit quantitatiu indicat a les “Condicions econòmiques” (punt 5).
c) Cas de cotitulars dels drets establerts en la lletra c) de l’apartat anterior (punt 4.1.), caldrà que en tot cas siguin, com diu la lletra d) del mateix, cònjuges, parelles de fet o persona que conviu amb el titular, podent percebre els cotitulars pensió de prestació de les anteriorment esmentades, dins dels límits previstos a l’apartat “Condicions econòmiques” del quadre “Imports dels ajuts”.
No s’admetran en els supòsits de cotitularitat, que cap d’ells no percebi cap de les prestacions previstes els punts 1 o 2 anteriors i, per tant, en els supòsits de cotitularitat, almenys un d’ells haurà de ser pensionista o receptor d’una prestació no contributiva dins dels límits previstos.

4.3. Requisits específics a complir per les famílies amb fills a càrrec amb una prestació no contributiva.
a) Tenir una cotització mínima de 5 anys a la seguretat social quan el perceptor tingui 35 anys o més, disminuint-ne aquest requisit de cotització mínima, un any per cada any de menys de 35 que tingui el perceptor. Als perceptors menors de 31 anys no se’ls exigirà cotització mínima.
b) No disposar, ningú de la unitat familiar, de més immobles que l’habitatge habitual on tinguin fixada la seva residència.  

L’acompliment de tots aquests requisits és indispensable per a optar a l’ajut, que podrà ser o no atorgat, atenent als criteris establerts per a l’atorgament expressats en aquestes bases.




5. Import dels ajuts

5.1. Perceptors de rendes baixes.
a) Titularitat única del dret que dóna lloc a l’ajut sempre que sempre que s’acompleixin la resta de condicions aplicables.
Condicions econòmiques					      Import ajut
Inferior o igual a 735,90 €	140,00
Superior a 735,90 € però inferior a 809,49 € (1,1 salari base)	120,00
Superior a 809,79 € però inferior a 956,67 € (1,3 salari base)	100,00
Superior a 956,67 €	0,00

b) Matrimoni o dues persones que convisquin, que siguin cotitulars dels drets i acompleixin la resta de condicions aplicables.
Condicions econòmiques					      Import ajut
Inferior o igual a 1.471,80 €	140,00
Superior a 1.471,80 € però inferior a 1.618,98 € (1,1 salari base)	120,00
Superior a 1.618,98 € però inferior a 1.913,34 € (1,3 salari base)	100,00
Superior a 1.913,34 €	0,00

Si els ingressos acreditats són anuals, el càlcul mensual s’obtindrà dividint-lo per les mensualitats que es percebin. Cas que la percepció rebuda sigui anual, trimestral o semestral, la divisió es faria per 14, 7 o 3,5 respectivament. 
Si les quanties mensuals resultants, variessin significativament es podrà prendre en consideració una mensualitat mitjana de les percebudes.

5.2. Famílies de prestacions no contributives amb fills a càrrec
Número de fills a càrrec						   Import ajut
Tres o més fills	140,00
Dos fills	120,00
Un fill	100,00
Cap fill.	0,00

6. Criteri per a l’atorgament
D’acord amb les bases es tindrà en compte l’ordre de presentació resolent-se totes les sol·licituds que acompleixin els criteris establerts a les bases i la present convocatòria fins cobrir les disponibilitats pressupostàries fixades.

7. Presentació de sol·licituds 
El termini de presentació serà des de l’endemà de la publicació al BOPTarragona fins al 30 de setembre, ambdós inclosos. Els interessats podran presentar-ho de forma presencial (al Registre General o a l’Oficina de Gestió Tributària), o telemàtica a través de la pàgina web de l’ajuntament www.amposta.cat.

L’òrgan instructor revisarà tota la documentació i recavarà la documentació complementària, esmena i/o correcció que correspongui donant un termini de deu (10) dies hàbils des de la seva notificació/publicació.



8. Òrgan competent per a la instrucció i resolució del procediment
El departament competent per l’ordenació i instrucció del procediment serà l’Oficina de Gestió Tributària de l’Ajuntament d’Amposta. Aquestes fases es desenvoluparan atenent allò establert a la LGS i resta de normativa d’aplicació.
Un cop instruït el procediment, és competent per a la seva resolució la Junta de Govern Local, per delegació de l’Alcalde.

9. Forma i termini de resolució
L’acord de concessió definitiu el prendrà la JGL a la vista de la proposta de resolució formulada per l’òrgan instructor.
La resolució provisional es notificarà col·lectivament atenent el que disposa l’art. 26 de la Llei General de Subvencions i l’art. 45 de la Llei 39/2015, d’1 d’octubre, del Procediment Administratiu Comú de les Administracions Públiques (LPACAP). El mitjà i lloc on es realitzaran aquestes publicacions serà al tauler d’anuncis electrònic de l’Ajuntament d’Amposta, que es pot consultar a la següent adreça web: www.amposta.cat.

Els interessats tindran un termini de deu (10) dies hàbils des de la publicació de la proposta de resolució provisional per presentar al·legacions, transcorregut aquest termini sense que s’hagin presentat al·legacions, l’acord provisional s’aprovarà definitivament per la JGL. No obstant, en cas que es presentin al·legacions aquestes hauran de resoldre’s pel mateix òrgan previ informe de l’òrgan instructor sobre les mateixes.

El termini per resoldre i notificar l’atorgament de les subvencions serà de, com a màxim, tres (3) mesos a comptar des de la data límit del termini de presentació de les sol·licituds, mitjançant resolució de la Junta de Govern Local a proposta de l’òrgan d’instrucció.

10. Pagament
Resolt l’expedient administratiu mitjançant l’acord definitiu de la JGL, es procedirà al pagament de la subvenció mitjançant transferència al compte indicat pels beneficiaris.

11. Recursos contra la convocatòria
L’acord que aprova la present convocatòria posa fi a la via administrativa i podrà ser impugnant pels interessats, interposant potestativament, en base als articles 123 i 124 de la Llei 39/2015, d’1 d’octubre, del Procediment Administratiu Comú de les Administracions Públiques, recurs de reposició en el termini d’un mes a contar des del dia següent al de la publicació de l’extracte d’aquestes Bases al Butlletí Oficial de la Província de Tarragona, davant l’òrgan que ha dictat l’acte, o bé interposar, contra la desestimació per silenci de l’anterior recurs, o bé, alternativament, contra l’indicat acte administratiu, recurs contenciós administratiu davant els Jutjats del Contenciós Administratiu de Tarragona en el termini de dos mesos contats de la mateixa manera, d’acord amb el previst a l’article 46 de la Llei 29/1998, de 13 de juliol, reguladora de la Jurisdicció Contenciosa Administrativa, advertint-lo que la interposició d’aquestes recursos no suspenen l’execució de l’acte notificat o publicat. Així mateix, podrà interposar qualsevol altre recurs que estimi procedent per a la defensa dels seus drets i interessos.

12. Règim jurídic aplicable
En tot allò no regulat en la present convocatòria s’aplicarà l’establert a les bases reguladores i en allò no previst s’estarà a l’establert amb caràcter general a la Llei 38/2003 General de subvencions, de 17 de novembre, al RD 887/2006, de 21 de juliol, pel que s'aprova el Reglament de la Llei general de subvencions, les Bases d’execució del pressupost municipal de cada exercici, Llei 39/2015, del Procediment Administratiu Comú de les Administracions Públiques, articles 118 i següents del Reglament d’Obres, Activitats i Serveis dels ens locals de Catalunya, aprovat pel Decret 179/1995, de 13 de juny, i altra normativa concordant.

Amposta, en data de signatura electrònica.	

L’Alcalde,




Adam Tomàs Roiget.

